Olen eluaegne Tartu linna kodanik. See linn on mu kodu ja mu tulevik. 25 aastat Tartu linnas on õpetanud nii mõndagi ning olen märganud meie linna plusse ja miinuseid. Tegeledes lasteväljakute, pargi- ja spordipargiinventariga on mu silmad avanenud ning näen, kui palju on mul linnale anda. Mitte ainult luua uusi võimalusi perekondlikult vabas õhus aega veeta, vaid minu suur siht on ka Tartusse uusi töökohtasid luua.
Olen ise äärmiselt ettevõtlik ning minu peast on tohutult palju erinevaid äriideid läbi käinud. Tahan, et Tartu inimestel ei käiks need mõtted ainult peast läbi, vaid saaksid reaalsuseks. Tahan tõhustada ja võimendada ettevõtlike inimeste ambitsioone, muutes Tartu linnas ettevõtlusabi kättesaadavamaks.
Minu eesmärk on lisada Tartu linnale suurt lisaväärtust ning aidata linnakodanikel jõuda oma unistusteni!